# **DECIZIA ETAPEI DE ÎNCADRARE**

## Nr. din

PROIECT

Ca urmare a solicitării de emitere a acordului de mediu adresate de **LIDL ROMÂNIA SOCIETATE ÎN COMANDITA** cu sediul în localitatea Chiajna, str. Industriilor, nr. 19, et.1, camera E05, Jud.Ilfov, înregistrată la APM Arad cu nr. 3060R/11280/27.07.2017, cu completările înregistrate la nr. 5072R/18402/20.11.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
* **Ordin nr. 135/2010** privind aprobarea Metodologiei de aplicare a evaluării impactului asupra mediului pentru proiecte publice şi private,

autoritatea competentă pentru protecţia mediului APM Arad decide, ca urmare a consultărilor desfăşurate în cadrul şedinţei Comisiei de Analiză Tehnică din data de 22.11.2017, că proiectul “Construire supermarket LIDL, împrejmuire proprietate, amplasare totem, panouri publicitare pe fatada si în incinta proprietatii, amenajare platforme carosabile, pietonale, parcari, amenajare spatii verzi, plantate si iluminat arhitectural” propus a fi realizat în mun. Arad, Calea Aurel Vlaicu nr.41-43, jud. Arad, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**1. Caracteristicile proiectului:**

**a)** **proiectul se încadrează** în prevederile Hotărârii Guvernului nr. 445/2009, anexa nr. 2 pct. 10, lit. b – proiecte de dezvoltare urbană inclusiv construcţia centrelor comerciale şi a parcărilor auto.

**b) mărimea proiectului**

 Suprafaţa totală teren este de 13.866,00 mp din care 12.500.mp constituie construcţia, parcările, iar 1.366 mp este propus pentru drum legătură între Calea Aurel Vlaicu şi strada Avrig. În viitor acest drum va fi propus drum public.

 Conform P.U.G. Arad, amplasamentul studiat se încadreaza în IP 6, subzona de untati industriale poluante, cu functiunea dominanta a zonei de subzona unitati industriale poluante si cu functiuni complementare admise ale zonei – spatii comerciale, prestari servicii.

 Folosinta actuala a terenului este de teren fara constructii, situat în incinta zonei industriale pentru care s-a aprobat PUZ-ul Supermaket LIDL, amenajare tern si accese carosabile.

 Documentatia are la baza Certificatul de Urbanism nr. 1410 din 06.07.2017 eliberat de Primaria Mun. Arad pentru terenul situat în intravilanul Mun. Arad, la sud fata de Calea Aurel Vlaicu.

VECINATATILE INCINTEI SUNT:

Nord: Calea Aurel Vlaicu, Mall

Sud: industrie – incinta Fabricii Astra, partial dezafectata

Est: zona de servicii – Centrul de dializa; zona de locuinte individuale cu regim de înaltime P+1E.

Vest: industrie – incinta Fabricii Astra, partial dezafectata.

SITUATIA PROPUSA

 Pe terenul prezentat se propune – în aceasta faza - amplasarea unui supermarket LIDL împrejmuire proprietate, amplasare totem, panouri publicitare pe fatada si în incinta proprietatii, amenajare platforme carosabile, pietonale, parcari, amenajare spatii verzi, plantate si iluminat architectural., si realizarea unui drum propus.

Spatiile cu acces public sunt: acces principal magazine, zona case de marcat, zona vanzare produse alimentare si nealimentare, zona brutarie/patisserie cu preparare tip fast-food, toaleta client.

Spatiile cu acces angajati sunt: zona aprovizionare si distributie marfa, spatii depozitare, birouri legate nemijlocit de activitate, camera tehnice, toalete angajati (femei/barbati), coridoare.

 BILANŢ TERITORIAL PROPUS:

Suprafata Hipermarket Lidl = 2.220,50 mp

Suprafata copertina = 211,90 mp

Suprafata Post Trafo = 12,50 mp

Suprafata circulatii auto, trotuare, parcari, platforme = 6.920,82 mp

Suprafata spatiu verde amenajat = 806,39 mp

Suprafata zona propusa pentru dezvoltari ulterioare = 2.327,89 mp

Locuri de parcare magazin la sol = 168

Locuri de parcare persoane cu dizabilitati = 4

Locuri de parcare mama si copilul = 4

Numar total locuri de parcare = 176

Propus spre cedare catre domeniul public al statului(prospect drum propus) = 1.366,00mp

 **Alimentarea cu apă**

Alimentarea cu apa potabilă a clădirii se va face prin intermediul unui branşament de la reţeaua de alimentare cu apă aflată în apropierea amplasamentului.

 **Canalizarea menajeră**

Racord la reţeaua de canalizare menajeră a localităţii. Instalatia de canalizare menajera asigura colectarea si evacuarea apelor uzate menajere provenite de la obiectele sanitare.

Din cadrul obiectivului se vor evacua in reteaua de canalizare exterioara existenta in incinta, urmatoarele categorii de ape uzate:

• Ape uzate menajere provenite din functionarea tuturor obiectelor sanitare inclusiv a WC-urilor;

• Ape de condens provenite din functionarea aparatelor de conditionare.

Condensul provenit de la aparatele de climatizare se va prelua prin conducte din PVC de DN25 si se va dirija spre coloanele de ape uzate. Racordarea acestor conducte se va face obligatoriu prin sifonare.

Condensul provenit de la aparatele frigorifice vor fi colectate cu ajutorul unei retele de canalizare montata in radier. Astfel aceste ape vor fi directionate catre un camin exterior de infiltratie de ape pluviale.

Apele uzate accidentale de pe pardoseala se vor colecta cu ajutorul sifoanelor de pardoseala din inox.

Apele uzate menajere colectate de la obiectele sanitare, sunt evacuate gravitational prin curgere libera la reteaua de canalizare care se va executa in incinta.

Apele colectate in reteaua exterioara de canalizare se vor directiona catre reteaua publica de canalizare.

În zona de gătit spălătoarele vor fi dotate cu separatoare de grăsimi montate sub acestea.

 **Canalizarea pluvială**

 Apele pluviale de pe suprafata parcajelor supraterane vor fi colectate cu ajutorul gurilor de scurgere si directionate catre un separator de hidrocarburi si apoi deversate in reteaua publica de canalizare pluviala.

Apele meteorice ce provin din ploi sau din topirea zapezilor de pe acoprisul cladirii sunt colectate cu ajutorul jgheaburilor si evacuate in reteaua de canalizare exterioara prin burlane. Bulanele vor fi prevazute cu piese speciale pentru curatire.

Apele pluviale de pe suprafata parcajelor supraterane vor fi colectate cu ajutorul gurilor de scurgere si directionate catre un separator de hidrocarburi si apoi deversate in reteaua publica de canalizare pluviala.

 Colectarea apelor pluviale din zona rampei de descarcare a tirurilor se va face cu ajutorul unei rigole. Apele colectate de rigola se vor deversa intr-un camin de pompare in care se vor monta doua pompe submersibile cu plutitor (1activa+1rezerva) si se vor pompa intr-un camin de canalizare pluviala din incinta.

 **Alimentarea cu energie electrică**

Alimentarea cu energie electrică se va face din reţeaua naţională existentă în zonă.

 **Energia termică (apă caldă menajeră şi încălzire)**

Apa calda va fi produsa cu ajutorul unui boiler cu functionare cu energie electric cu acumulare şi a unui instant electric.

Pentru prezentul proiect s-a propus o varianta de încalzire / racire cu sistem VRF, ventilare si aport de aer proaspat asigurat cu o centrala de tratare aer si recuperator de caldura.

**c) cumularea cu alte proiecte**: nu este cazul.

**d) utilizarea resurselor naturale**: materialele de construcţii necesare pentru derularea proiectului vor fi asigurate prin grija constructorului de la terţe societăţi;

**e) producţia de deşeuri**:

Deşeurile generate ca urmare a implementării proiectului vor fi predate operatorilor autorizaţi în vederea valorificării/eliminării după caz.

Toate deşeurile rezultate din activitatea de construire, împreună cu solul contaminat identificat în imediata vecinatate a acestora, vor fi încarcate, transportate şi valorificate/eliminate în conformitate cu legislaţia din domeniul deşeurilor.

Deşeurile vor fi manevrate şi depozitate astfel încât să nu poată fi antrenate de apa din precipitaţii sau vânt în spaţii limitrofe amplasamentului.

Activitatea de construire va fi organizată pe etape, astfel încât transportul deşeurilor generate în obiectiv până la valorificator/punctul de eliminare să se facă la scurt timp după producerea lor, fara a necesita depozitarea lor temporară pe amplasament.

Nu se vor amesteca deşeurile nepericuloase cu cele periculoase.

Nu se va permite ieşirea utilajelor de lucru şi transport pe drumurile publice cu pneurile murdare.

Deşeurile rezultate vor fi gestionate conform legislatiei în vigoare, respectiv HG nr. 856/2002, Legea 211/2011.

**f) emisiile poluante, inclusiv zgomotul şi alte surse de disconfort**: emisiile de poluanţi evacuaţi în atmosferă provin din surse reprezentate de traficul rutier zilnic desfăşurat în cadrul şantierului şi de funcţionarea utilajelor în zonele de lucru. Transportul materialelor de construcţii în vrac care pot fi antrenate în aer se va face în mijloace de transport cu benă acoperită.

**g) riscul de accident, ţinându-se seama în special de substanţele şi de tehnologiile utilizate**: titularul de proiect va lua toate măsurile necesare în vederea prevenirii accidentelor;

***2. Localizarea proiectelor (se ia in considerare sensibilitatea mediului în zona geografica posibil a fi afectata de proiect):***

**2.1.** **Utilizarea existentă a terenului**: Terenuri situate în intravilanul municipiul Arad, proprietate privată a SC ASTRA RAIL INDUSTRIES, CF 310017 ARAD şi SC APROMAT SA, CF 332513 ARAD. Până la autorizare, parcelele vor fi unificate şi se va delimita exact suprafaţa de teren propusă pentru construire, conform PUZ aprobat.

Terenul situat în UTR 6 şi 39 în conformitate cu Regulamentul aferent PUG-subzonă industrială poluantă Ip6.

 **2.2. Relativa abundenta a resurselor naturale din zona, calitatea si capacitatea regenerativă a acestora**: nu este cazul

**2.3. Capacitatea de absorbţie a mediului, cu atentie deosebită pentru**:

**a)** **zonele umede**: nu este cazul;

**b)** **zonele costiere**: nu este cazul;

**c)** **zonele montane si cele împădurite**: nu este cazul;

**d)** **parcurile şi rezervaţiile naturale**: nu este cazul, zona supusă implementării proiectului este situat în afara unei arii naturale protejate de pe teritoriul judeţului Arad.

**e) ariile clasificate sau zonele protejate** prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: nu este cazul;

**f) zonele de protecţie specială**, mai ales cele desemnate prin Ordonanţa de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevazute prin Legea nr. 5/2000 privind aprobarea Planului de amenajare a teritoriului national - Sectiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completarile ulterioare, şi Hotararea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

**g) ariile în care standardele de calitate a mediului** stabilite de legislatie au fost deja depasite: nu este cazul;

**h) ariile dens populate**: populaţia riverană;

**i) peisajele cu semnificatie istorica, culturala si arheologica**: nu este cazul;

***3. Caracteristicile impactului potential:***

**a) extinderea impactului** - aria geografica şi numarul persoanelor afectate: este posibil ca pe perioada derulării lucrărilor de construcţie să fie creat disconfort populaţiei riverane datorită zgomotului generat;

**b) natura transfrontiera a impactului**: nu este cazul;

**c) marimea si complexitatea impactului**: nu este cazul;

**d) probabilitatea impactului**: nesemnificativă cu condiţia respectării tuturor normelor în vigoare de sănătate publică şi protecţia mediului;

 **e) durata, frecventa si reversibilitatea impactului**: nu este cazul.

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

**-** amplasamentulproiectului nu se implementează în arie naturală protejată desemnată conform legii.

**Condiţiile de realizare a proiectului:**

- respectarea documentaţiei depuse la A.P.M. Arad;

- respectarea tuturor actelor/avizelor de reglementare emise de către alte autorităţi şi a legislaţiei în vigoare;

- se va urmări ca prin activitatea desfăşurată să nu se producă poluări ale factorilor de mediu;

1. În perioada lucrărilor de construire:

**- va fi realizat procentul de spaţiu verde amenajat specificat în documentaţie (806,39 mp**)  **în conformitate cu prevederile H.G. nr. 525/1996;**

- la terminarea lucrărilor terenul neocupat va fi curăţat,

- decoperta va fi utilizată în totalitate pentru amenajarea spaţiilor verzi,

- se va realiza refacerea ecologică a zonelor afectate de execuţia lucrărilor;

- organizarea de şantier să se realizeze în incinta obiectivului, iar desfăşurarea acesteia se va realiza fără afectarea vegetaţiei, solului şi apelor freatice,

- organizarea activităţii se va face astfel încât impactul asupra mediului şi populaţiei să fie cât mai redus (zgomotul, cantitatea de particule în suspensie şi sedimentabile să fie cât mai redusă),

- se vor lua măsuri de prevenire a poluării solului, subsolului şi apelor cu produse poluante existente pe şantier (carburanţi, lubrifianţi, etc.),

- aplicarea de material absorbant pe suprafeţele de sol afectate de scurgerile de produse petroliere. Dacă s-au produs scurgeri importante pe sol, va fi decopertată porţiunea afectată şi se va reface cu sol vegetal,

- alimentarea cu carburanţi a utilajelor se va face la unităţi autorizate,

- scurtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu,

- este interzisă orice deversare de ape uzate, efluenţi lichizi, reziduuri sau deşeuri de orice fel în ape de suprafaţă, subterane, pe sol sau în subsol,

- deşeurile menajere vor fi colectate, în pubele, urmând a fi preluate de operatori economici autorizaţi;

- se va evita depozitarea necontrolată a deşeurilor de orice natură ce vor rezulta pe perioada derulării lucrărilor;

- deşeurile rezultate din lucrările de construcţie se vor preda în vederea valorificării/eliminării, funcţie de natura acestora, către operatori economici autorizaţi în acest sens.

*2. În perioada de exploatare a proiectului:*

- preepurarea corespunzătoare a apelor rezultate din spaţiu de preparare/coacere a alimentelor se face cu ajutorul separatoarelor de grasimi în vederea încadrării indicatorilor de calitate a acestora, la evacure în canalizarea localităţii, în prevederile NTPA 002/2002 din H.G. nr. 188/2002 modificată şi completată prin H.G. nr. 352/2005,

- preepurarea corespunzătoare a apelor pluviale impurificate cu produse petroliere din zona de parcare se face cu ajutorul separatorului de hidrocarburi în vederea încadrării indicatorilor de calitate a acestora, la evacure în rigola stradală, în prevederile NTPA 001/2002 din H.G. nr. 188/2002 modificată şi completată prin H.G. nr. 352/2005,

- deşeurile menajere generate pe amplasament vor fi colectate pubele/containere şi vor fi preluate de operatori economici autorizaţi conform legislaţiei de mediu în vigoare;

**Se vor respecta prevederile.**

- O.U.G. nr. 195/2005 aprobată prin Legea 265/2006 privind protecţia mediului cu modificările şi completările ulterioare;

- Legea nr. 211/2011 privind regimul deşeurilor cu completările şi modificările ulterioare;

- H.G. nr. 188/2002 pentru aprobarea unor norme privind conditiile de descarcare in mediul acvatic a apelor uzate, cu completările şi modificările ulterioare;

- Ordinului nr. 119/2014 pentru aprobarea Normelor de igienă şi sănătate publică privind mediul de viaţă al populaţiei;

**Documentaţia conţine:**

- Notificare elaborată de arh. Alexandra Cornea,

- Certificatul de urbanism nr. 1410/06.07.2017 eliberat de Primăria municipiului Arad,

- Extras de carte funciară nr. 310017 Arad, nr. 332513 Arad eliberat de OCPI Arad – Biroul de Cadastru şi Publicitate Imobiliară Arad,

- Plan de situaţie şi plan de încadrare în zonă,

- Chitanţa nr. 29771/27.07.2017 privind evaluarea iniţială a solicitării,

- Chitanţa nr. 31163/20.11.2017 privind etapa de încadrare a proiectului în procedura de evaluare a impactului asupra mediului,

- Decizia etapei de evaluare iniţială nr. 11409/31.07.2017, eliberată de A.P.M. Arad,

- Memoriu de prezentare elaborat arh. Alexandra Cornea,

- Certificat de înregistrare nr. 2605513, seria B eliberat în data de 18.06.2012 de ORC de pe lângă Tribunalul Ilfov,

- Aviz ISUJ Arad nr.1203/17/SU-AR din 15.11.2017,

- Notificare de asistenţă de specialitate de sănătate publică nr. 1147/17.10.2017 eliberată de Direcţia de Sănătate Publică a Judeţului Arad,

- Anexă la Fişa tehnică aviz pentru amplasament nr. 14968/31.07.2017 eliberată de SC Compania de Apă Arad S.A.,

- Anunţ public privind depunerea solicitării de emitere a acordului de mediu afişat pe site-ul A.P.M. Arad în data de 20.11.2017,

- Anunţ public privind decizia etapei de încadrare afişat pe site-ul A.P.M. Arad în data de 23.11.2017,

- Lista de control,

- Proces verbal întocmit în baza şedinţei colectivului de analiză tehnică nr. 18582/22.11.2017.

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.**

**În cazul în care proiectul suferă modificări, titularul este obligat să notifice în scris autoritatea publică pentru protecţia mediului emitentă asupra acestor modificări.**

**Până la adoptarea unei decizii de către autoritatea competentă, este interzisă desfăşurarea oricărei activităţi sau realizarea proiectului, care ar rezulta în urma modificărilor care fac obiectul notificării (potrivit art. 16, alin. 5, din O.U.G. nr. 195/2005, privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare).**

**Nerespectarea prevederilor prezentului act atrage suspendarea şi anularea acestuia, după caz.**

**Prezenta decizie nu exonerează de răspundere proiectantul şi constructorul în cazul producerii unor accidente în timpul execuţiei lucrărilor.**

**La finalizarea lucrărilor şi înainte de punerea în funcţiune se va anunţa APM Arad pentru întocmirea Procesului verbal de verificare a condiţiilor impuse prin prezenta decizie. Procesul verbal de verificare a condiţiilor impuse prin prezenta decizie de incadrare se va anexa la documentaţia de solicitare a autorizaţiei de mediu.**

**Înainte de începererea activităţii se va depune la A.P.M. Arad documentaţia în vederea obţinerii autorizaţiei de mediu** **în conformitate cu Ordinul 1798/2007 pentru aprobarea Procedurii de emitere a autorizaţiei de mediu Anexa nr. 1.**

**Prezenta decizie conţine şase (7) pagini şi a fost redactată în două (2) exemplare originale.**

Prezenta decizie este valabilă pe toată perioada punerii în aplicare a proiectului

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV

 Dana Monica DĂNOIU

Şef serviciu AAA

Adina ORĂŞAN

Întocmit,

Elisabeta TRUŢĂ